จงสรุปบทความ ใบจองคืออะไร ?
ใบจองคือเอกสารยืนยันการจองซื้อบ้านหรือคอนโดมิเนียม ซึ่งจะออกให้เป็นการชั่วคราว ระหว่างรอเซ็นสัญญาจะซื้อจะขายกับทางโครงการ ผู้ถือใบจองสามารถส่งต่อกรรมสิทธิ์การจองดังกล่าวให้กับผู้อื่นและทำกำไรจากการขายใบจองได้อีกด้วย ใบจอง คือเอกสารยืนยันการจองซื้อบ้านหรือคอนโดมิเนียม ซึ่งจะออกให้ก่อนในกรณีที่ทางโครงการยังไม่สามารถจัดทำสัญญาจะซื้อจะขายให้กับผู้จองซื้อได้ และค่าใบจองที่เราจ่ายไปโดยปกติแล้วจะถือเป็นส่วนหนึ่งของเงินดาวน์ ที่จะถูกหักออกหรือนำมาเป็นส่วนลดในภายหลัง ในหลายกรณีใบจองจะมีความสำคัญ เนื่องจากการจะจัดทำสัญญาจะซื้อจะขายได้นั้น จำเป็นต้องผ่านการอนุมัติ Environmental Impact Assessment Report หรือ EIA ซึ่งเป็นรายงานการประเมินผลกระทบต่อสิ่งแวดล้อมและชุมชนก่อน ทำให้โครงการจำเป็นต้องออกใบจองเพื่อเป็นเอกสารยืนยันการจองให้กับเราเป็นการชั่วคราว โดยหลังจากที่โครงการผ่านการอนุมัติ EIA แล้ว ถึงจะสามารถจัดทำสัญญาจะซื้อจะขายให้กับเราได้ โดยปกติแล้วการผ่อนดาวน์ก็จะเริ่มต้นหลังจากได้เซ็นสัญญาซื้อขายกัน ทั้งนี้ ในการเซ็นสัญญาจะซื้อจะขายนั้น บางโครงการอาจจะต้องใช้ใบจองประกอบการเซ็นสัญญา เพื่อป้องกันการสวมสิทธิ์ในการซื้อบ้านหรือคอนโดมิเนียม ในส่วนของการขายกรรมสิทธิ์การจองซื้อให้กับผู้อื่นนั้น
เราจะเรียกว่าการ “ขายใบจอง” ซึ่งผู้ขายจะทำการคิดราคาจากต้นทุนของใบจองที่ซื้อมา
รวมถึงค่าดำเนินการอื่น ๆ ที่ทางโครงการเรียกเก็บ บวกเพิ่มด้วยกำไรที่ผู้ขายใบจองต้องการ แต่หากมีการผ่อนเงินดาวน์เกิดขึ้นแล้ว การขายกรรมสิทธิ์ดังกล่าวจะเรียกว่า “ขายดาวน์”
ซึ่งต้นทุนของการขายดาวน์ นอกจากค่าใบจองแล้ว ก็จะมีการบวกเงินดาวน์ที่ผู้ขายได้ชำระไปแล้วด้วย ยกตัวอย่างเช่น นาย A จองซื้อคอนโดมิเนียมแห่งหนึ่ง ซึ่งอยู่ในช่วงของการ Pre-Sale โดยมีค่าจอง 50,000 บาท โดยได้รับเอกสารเป็นใบจองซึ่งระบุยูนิตที่จองไว้ และต้องการกำไรจากการขายใบจองดังกล่าว 30,000 บาท นาย A จึงต้องปล่อยขายใบจองนี้ในราคา 80,000 บาท แต่หากนาย A ยังไม่สามารถขายใบจองดังกล่าวออกไปได้ และถึงช่วงเวลาของการผ่อนดาวน์ ซึ่งมีค่าใช้จ่ายอีกเดือนละ 8,000 บาทต่อเดือน นาย A ก็จะต้องบวกเพิ่มค่าผ่อนดาวน์ที่ได้จ่ายไปแล้วในราคาขายใบจองเข้าไปด้วย ซึ่งยิ่งนาย A ขายดาวน์ช้าเท่าไร ก็จะยิ่งมีค่าใช้จ่ายเพิ่มขึ้นเท่านั้น และอาจส่งผลกับผู้ที่จะมาซื้อต่อจากนาย A เพราะต้องเพิ่มเป็นเงินก้อนใหญ่ขึ้นตามจำนวนค่าผ่อนดาวน์ที่ติดอยู่กับใบจองนั้น อย่างไรก็ตาม การขายใบจองไม่ได้มีแต่จะได้กำไรเพียงอย่างเดียว เนื่องจากหากนักลงทุนที่จองซื้อบ้านหรือคอนโดมิเนียม เพื่อการเก็งกำไรจากการขายใบจอง แต่กลายเป็นว่าเมื่อใกล้ถึงกำหนดผ่อนดาวน์แล้ว แต่ก็ยังไม่สามารถขายใบจองดังกล่าวได้
ทำให้ผู้ถือใบจองบางส่วนเลือกที่จะยอมขายใบจองออกมาในราคาขาดทุน หรือหากยอมขายขาดทุนแล้วก็ยังไม่สามารถขายได้ นักลงทุนเหล่านั้นอาจจะยอม “ทิ้งใบจอง” เพราะดีกว่าต้องมาเสียเงินเพิ่มเติมเพื่อผ่อนดาวน์ ซึ่งมูลค่ารวมแล้วอาจจะมากกว่าราคาของใบจองที่ลงทุนไปหลายเท่า Close Ad     ซึ่งในกรณีที่ผู้ซื้อทิ้งใบจอง ทางเจ้าของโครงการสามารถที่จะยึดเงินค่าใบจองที่ชำระไปแล้ว อีกทั้งยังสามารถนำบ้านหรือคอนโดมิเนียมดังกล่าว มาประกาศขายใหม่ได้ทันที
ใบจอง เป็นเอกสารที่ยืนยันการจองซื้อบ้านหรือคอนโดมิเนียม. มักถูกออกให้ในกรณีที่โครงการยังไม่สามารถจัดทำสัญญาจะซื้อจะขายได้. ผู้ถือใบจองสามารถส่งต่อสิทธิ์การจองและทำกำไรได้. ในบางกรณี, ค่าใบจองเป็นส่วนหนึ่งของเงินดาวน์หรือถูกหักเป็นส่วนลดในภายหลัง
   การจะจัดทำสัญญาจะซื้อจะขาย จะต้องผ่านการอนุมัติ Environmental Impact Assessment Report หรือ EIA ก่อน ทำให้โครงการจำเป็นต้องออกใบจองเพื่อเป็นเอกสารยืนยันการจองให้กับเรา หากผ่านการอนุมัติ EIA แล้ว ถึงจะสามารถจัดทำสัญญาจะซื้อจะขายให้กับเราได้ หากผู้จองซื้อไม่สามารถขายใบจองได้และผ่อนดาวน์แล้ว การขายกรรมสิทธิ์การจองเรียกว่า "ขายดาวน์" 
   แต่ถ้ายังไม่สามารถขายใบจองได้ทันเมื่อใกล้ถึงกำหนดผ่อนดาวน์ ผู้ถือใบจองอาจยอมขายขาดทุน หรือหากยอมขายขาดทุนแล้วก็ยังไม่สามารถขายได้ นักลงทุนเหล่านั้นอาจจะยอม “ทิ้งใบจอง”  ซึ่งในกรณีที่ผู้ซื้อทิ้งใบจอง ทางเจ้าของโครงการสามารถที่จะยึดเงินค่าใบจอง และสามารถนำบ้านหรือคอนโดมิเนียมดังกล่าว มาประกาศขายใหม่ได้ทันที
กลยุทธ์การลงทุน,สถาบันการเงิน,ผลิตภัณฑ์และบริการทางการเงิน